Síminn hefur nú lokið við uppsetningu á 3G sendum á Akranesi . Með því bætist Akranes við þá fjölmörgu staði sem í dag eru skilgreindir sem 3G þjónustusvæði Símans . Þetta felur það í sér að viðskiptavinum Símans stendur til boða ný og skemmtileg þjónusta eins og Myndsímtal , Sjónvarp í símann , Netið í símann ásamt því að geta komist í háhraðanetsamband í fartölvu með Netlykli Símans hvar sem er innan þjónustusvæðis 3G Netsins . Með 3G þjónustu á Akranesi nær þessi þjónusta fyrirtækisins nú til um 80% landsmanna . Sambandið nær nokkuð út fyrir bæjarmörk Akraness og inn í nærsveitir . Af þessu tilefni færði Sævar Freyr Þráinsson , forstjóri Símans , Gísla S. Einarssyni bæjarstjóra 3G Netlykil að gjöf . Sævar Freyr segist mjög ánægður með þennan áfanga og ánægjulegt að hans heimabær sé loks kominn í hóp þeirra svæða sem bjóða upp farsímanet framtíðarinnar . „ 3G farsímanetið er skref til framtíðar í fjarskiptum . Möguleikarnir sem 3G farsímaþjónustan bjóða upp á er margföld viðbót við möguleikana í hefðbundnu farsímaneti . Bæði þjónar netið sem almenn farsímaþjónusta eins og við þekkjum hana í dag ásamt því að vera öflug aðgangsleið inn á internetið , bæði með farsímanum og í gegnum fartölvu með 3G Netlykli . “ Gísli S Einarsson sagðist ánægður með það að Síminn haldi uppbyggingu sinni í fjarskiptum áfram á Akranes . „ Öflug fjarskiptaþjónusta er mjög mikilvægur þáttur í innviðum bæjarfélagsins og mikilvæg grunneining þess að hægt verði að efla bæði atvinnulíf og þjónustu við bæjarbúa . “ Í dag hefur Síminn sett upp 15 nýja 3G senda í Borgarfirði og á Suðurlandi . Á Borgarfjarðasvæðinu er komið samband í Borgarnesi og einnnig á sumarbústaðasvæði í Skorradal og Svínadal . Þá er ráðgert af hálfu Símans að Stykkishólmur bætist fljótlega við í 3G netinu .